
Text rozhodnutia
Súd: Krajský súd Bratislava Spisová značka: 8Sd/61/2014 Identifikačné číslo súdneho spisu: 1014200635 Dátum vydania rozhodnutia: 29. 04. 2014 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2014:1014200635.1 Uznesenie Krajský súd v Bratislave v právnej veci navrhovateľky: I.. V. B., M.. XX.XX.XXXX, Q. L. XXXX/XX, XXX XX Q., proti odporkyni: Sociálna poisťovňa - ústredie, Ul. 29. augusta č. 8, 813 63 Bratislava, o predčasný starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 13.3.2014 v spore úradnej zápisnice žiadala preskúmať rozhodnutie odporkyne číslo XXX XXX XXX zo dňa 26.2.2014, ktorým jej bol zamietnutý predčasný starobný dôchodok. Novým rozhodnutím čísla XXX XXX XXXX zo dňa 8.4.2014 priznala odporkyňa navrhovateľke predčasný starobný dôchodok v sume XXX,XX,- Eur mesačne, od 1.1.2014. Týmto plne vyhovela odvolaniu navrhovateľky. Podľa § 250o O.s.p., ak správny orgán, ktorého rozhodnutie súd preskúma vydá nové rozhodnutie, ktorým návrhu celkom vyhovie, súd uznesením konanie zastaví. Pretože rozhodnutím čísla XXX XXX XXXX zo dňa 8.4.2014 bolo celkom vyhovené návrhu (odvolaniu) navrhovateľky, súd v zmysle § 250o O.s.p. konanie zastavil. O trovách konania súd rozhodol podľa § 146 ods. 1 písm. c/ O.s.p. (§ 250l ods. 2, § 246c O.s.p.). Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1014200635.1 (dáta aktuálne k 1. 11. 2026). Záväzné je znenie zverejnené súdom.




